*Príloha č. 3 súťažných podkladov-v 1*

**Rámcová dohoda**

uzavretá v súlade s ust. § 269 ods. 2 a nasl. zákona č. 513/1991 Zb. Obchodný zákonník v znení

neskorších predpisov a ust. zákona č. 343/2015 Z. z. o verejnom obstarávaní a zmene a doplnení niektorých zákonov v znení neskorších predpisov

## Účastníci dohody

|  |  |  |
| --- | --- | --- |
| **1. Predávajúci:** |  | |
| Sídlo: |  | |
| Zapísaná v: | | Obchodnom registri, odd. vl. č. |
| IČO: |  | |
| DIČ: |  | |
| IČ pre DPH: |  | |
| bankové spojenie: |  | |
| Číslo účtu: |  | |
| Štatutárny zástupca: |  | |
| Tel.: |  | |
| Fax: |  | |
| E-mail: |  | |
| Internetová adresa: |  | |
| (ďalej len „Predávajúci“) | | |
|  | | |
| **2. Kupujúci:** | **Stredoslovenský ústav srdcových a cievnych chorôb, a.s.** | |
| Sídlo: | Cesta k nemocnici 1, 974 01 Banská Bystrica | |
| Zapísaná v: | Obchodnom registri Okresného súdu Banská Bystrica, odd. Sa, vl. č. 842/S | |
| IČO: | 36 644 331 | |
| DIČ: | 2022102753 | |
| IČ pre DPH: | SK2022102753 | |
| bankové spojenie: | Všeobecná úverová banka, a.s. | |
| Číslo účtu: | 3710896554/0200 | |
| IBAN: | SK59 0200 0000 0037 1089 6554 | |
| Štatutárny zástupca: | MUDr. Juraj Frajt, MPH – predseda predstavenstva | |
|  | Ing. Pavel Piatrov- člen predstavenstva | |

(ďalej len „Kupujúci“)

## Kupujúci sa v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) na účely tejto rámcovej dohody považuje za verejného obstarávateľa a predávajúci za uchádzača.

## Východiskové podklady

Podkladom na uzavretie rámcovej dohody (ďalej aj ako „dohoda“ alebo „RD“) sú súťažné podklady a ponuka úspešného uchádzača, predložená do verejnej súťaže na dodanie tovaru pod názvom **„Kontrastné látky“**, - **časť č. ..........** vyhlásenej podľa zákona o verejnom obstarávaní a zverejnenej vo Vestníku verejného obstarávania č. ....................pod značkou ................... a v Úradnom vestníku EÚ č. .................. pod značkou č. .......................... V Rámcovej dohode účastníci dohody upravujú podmienky na dodávku predmetu dohody, ktoré budú v priebehu platnosti dohody realizované plneniami strán v rozsahu a podľa potrieb kupujúceho na základe písomných objednávok kupujúceho.

## Predmet dohody

* 1. Predmetom tejto dohody je dodávanie tovaru – **„Kontrastné látky“**  **– časť č. ...**, *nízkoosmolárne nefrotropné, rozpustné vo vode, a kontrastné látky na ultrazvuk pre pracovisko intervenčnej kardiológie a pracovisko intervenčnej rádiológie*, vrátane dodávky na miesto určenia, podľa špecifikácie, a kalkulácie ceny uvedených v Prílohe č. 1 tejto dohody predávajúcim kupujúcemu v rozsahu a podľa potrieb kupujúceho na základe písomných objednávok kupujúceho. Vzhľadom na to, že množstvá tovaru sú len orientačné, vyhradzuje si kupujúci právo považovať tieto množstvá za nezáväzné. V prípade potreby si kupujúci vyhradzuje právo objednať nižšie alebo vyššie množstvá jednotlivých položiek predmetu dohody ako sú predpokladané, bez možnosti uplatnenia sankcií zo strany predávajúceho voči kupujúcemu. Objednané množstvo závisí od potreby kupujúceho, s tým že kupujúci nie je povinný objednať akékoľvek minimálne množstvo.
  2. Zmena a rozšírenie sortimentu špecifikovaného v Prílohe č. 1 tejto dohody nie je možné. Pokiaľ zo strany výrobcu dôjde k inovácií niektorých druhov tovarov uvedených v prílohe č.1 tejto dohody tak, že inovovaným druhom tovaru sa nahradzuje pôvodný druh tovaru, nejde o zmenu a rozšírenie sortimentu predmetu dohody a tieto inovované výrobky sú predmetom tejto dohody. Predávajúci je povinný kupujúcemu na inovovaný druh tovaru predložiť doklad o pridelení ŠUKL kódu. Inovované tovary, ich špecifikácia a jednotkové ceny s presným určením, ktorý tovar nahrádzajú, budú písomne spracované vo forme dodatku k Prílohe č. 1 tejto dohody, ktorý bude opatrený pečiatkou a podpisom oprávneného zástupcu každého z účastníkov dohody.
  3. Súčasťou predmetu dohody sú služby spojené s dodaním tovaru, t.j. najmä zabalenie tovaru spôsobom vyhovujúcim doprave tovaru, zabezpečenie kompletizácie tovaru, jeho dopravy a vyloženia na mieste plnenia: (ďalej len „súvisiace služby“).
  4. Predávajúci sa zaväzuje dodávať predmet dohody uvedený v bode 1. tohto článku spoločne s dokladmi, ktoré sú potrebné na prevzatie a užívanie predmetu kúpy. (ďalej len „doklady“).
  5. Predávajúci sa zaväzuje počas zmluvného vzťahu poskytovať poradenskú a informačnú činnosť.
  6. Predávajúci sa zaväzuje uviesť  v dohode, pri špecifikácii predmetu kúpy, ako aj vo všetkých faktúrach vystavených kupujúcemu na základe tejto dohody, kód Ministerstva zdravotníctva Slovenskej republiky začínajúci  písmenom X s následným päťčíslím, v prípade, ak bol pridelený v procese kategorizácie (ďalej len „X kód“.) Uvedeným, nie je dotknutá povinnosť predávajúceho uvádzať aj kód pridelený Štátnym ústavom pre kontrolu liečiv. Účastníci dohody sa dohodli, že zmenu X kódu, pri súčasnom zachovaní ostatných náležitostí predmetu kúpy, nepovažujú za zmenu tejto dohody a nie je potrebné na jej základe vyhotovovať dodatok k tejto rámcovej dohode.
  7. Predávajúci sa zaväzuje predmet kúpy dodať a kupujúci sa zaväzuje poskytnúť dojednanú súčinnosť a zaplatiť zaň kúpnu cenu podľa jednotkových cien, uvedených v Prílohe č.1 tejto dohody.
  8. Predávajúci súhlasí s tým, že kupujúci zverejní túto dohodu, jej dodatky a faktúry súvisiace s touto rámcovou dohodou na webovej stránke kupujúceho a v Centrálnom registri zmlúv vedenom Úradom vlády Slovenskej republiky v súlade so zákonom č. 40/1964 Zb. Občiansky zákonník v znení neskorších predpisov, ako aj s príslušnou legislatívnou úpravou zverejňovania zmlúv.

## Cena a platobné podmienky

* 1. Cena za dodanie predmetu dohody je stanovená v zmysle zákona č. 18/1996 Z.z. o cenách v znení neskorších predpisov a vyhlášky Ministerstva financií SR č. 87/1996 Z.z. v znení neskorších predpisov, ktorou sa vykonáva zákon č. 18/1996 Z.z. o cenách a aktuálnym Cenovým opatrením MZ SR, ktorým sa stanovuje rozsah regulácie cien v oblasti zdravotníctva a v prípade, ak je to relevantné, zároveň aj v súlade so zákonom č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov a zákonom č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia v znení neskorších predpisov. V cene sú zahrnuté aj súvisiace služby.
  2. Ceny predmetu dohody podľa Prílohy č. 1 tejto dohody sú ceny konečné, nemenné, s možnosťou ich úpravy, ak nie je ďalej dojednané inak, iba pri zákonnej zmene sadzby DPH a/alebo zmene cla.
  3. Predávajúci sa zaväzuje, že počas platnosti tejto dohody bude garantovať ceny predmetu dohody podľa čl. III uvedené v Prílohe č. 1.
  4. Predávajúci je povinný vopred informovať kupujúceho o realizovaných akciách a mimoriadnych zľavách na tovar v prospech kupujúceho (t.j. o aktuálne platných akciách a zníženiach cien predmetu dohody poskytovaných iným svojim odberateľom) a tieto premietnuť do ceny dodávok.
  5. Cenu za dodanie predmetu dohody podľa čl. IV. uhradí kupujúci na základe faktúr, ktoré predávajúci vystaví a odošle kupujúcemu následne po písomnom odovzdaní predmetu dohody alebo jeho časti.
  6. Účastníci dohody sa dohodli, že pokiaľ predávajúci bude dodávať tovar za ceny znížené v súlade s bodom 6. tohto článku, a dodaný tovar bude predávajúci fakturovať kupujúcemu za takúto nižšiu kúpnu cenu, zaplatenie nižšej kúpnej ceny zo strany kupujúceho sa považuje za dohodu o zmene kúpnej ceny za predmet RD; v takom prípade zmena RD nemusí byť vykonaná písomne vo forme dodatku.
  7. Úhrada kúpnej ceny bude realizovaná formou bezhotovostného styku, bez zálohovej platby. Splatnosť faktúry bude minimálne 30 kalendárnych dní odo dňa jej doručenia kupujúcemu, a to bezhotovostným prevodom na účet predávajúceho uvedený na faktúre. Faktúra sa považuje za uhradenú dňom pripísania peňažných prostriedkov na účet predávajúceho.
  8. Faktúra musí obsahovať náležitosti daňového dokladu zákona č. 222/2004 Z. z. o dani z pridanej hodnoty v znení neskorších predpisov. V prípade, že výška kúpnej ceny na faktúre bude nesprávna, alebo ak doručená faktúra nebude obsahovať všetky náležitosti daňového dokladu, kupujúci je oprávnený vrátiť faktúru predávajúcemu na jej opravu alebo doplnenie. V tomto prípade začína plynúť nová lehota splatnosti faktúry po jej opätovnom doručení kupujúcemu.
  9. V prípade, ak sa po uzatvorení tejto dohody preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné plnenie ako je obsiahnuté v tejto dohode a predávajúci už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto dohody je viac ako 5 % v neprospech ceny podľa tejto dohody, zaväzuje sa predávajúci poskytnúť kupujúcemu pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto dohody a nižšou cenou.

## Miesto, termín a spôsob plnenia

* 1. Miestom plnenia je Stredoslovenský ústav srdcových a cievnych chorôb a.s., so sídlom podľa článku 1 tejto dohody, Lekáreň SÚSCCH (príjem tovaru v dobe od 07:30 hod do 14:30 hod.).
  2. Kupujúci si vyhradzuje právo v prípade zvýšenia, resp. zníženia počtu spracovateľských miest jednostranne zvýšiť resp. znížiť počet miest plnenia.
  3. Predávajúci sa zaväzuje dodávať predmet dohody v súlade s Prílohou č. 1 kupujúcemu v termíne dodania najneskôr do **7 dní** od obdržania objednávky kupujúceho, v súlade s požadovanou špecifikáciou, v požadovanom množstve, kvalite, vrátane balenia a doručenia v zmysle objednávky. V mimoriadnom / urgentnom prípade v termíne podľa požiadavky kupujúceho, pričom presný čas dodania bude stanovený po dohode s predávajúcim. Súčasťou dodávky musí byť dodací list so základnými údajmi o dodávke. To neplatí, ak je súčasťou dodávky priamo faktúra, ktorá zároveň slúži aj ako dodací list. Predávajúci súčasne dodací list, resp. faktúru, k predmetu kúpy, zašle kupujúcemu najneskôr v termíne jeho dodania, aj v elektronickej forme, konkrétne vo formáte PharmNet na adresu [szm@suscch.eu](mailto:szm@suscch.eu) .
  4. Predávajúci upovedomí preukázateľným spôsobom kupujúceho o dodaní predmetu kúpy aspoň   
     1 (jeden) pracovný deň vopred tak, aby kupujúci mohol poskytnúť potrebnú súčinnosť.
  5. Kupujúci zabezpečí prístup do všetkých priestorov pre osoby poverené predávajúcim na čas nevyhnutne potrebný na dodanie predmetu dohody.
  6. Predmet dohody prevezme poverený zodpovedný zamestnanec kupujúceho a prevzatie dodávky v mieste určenia potvrdí. Meno zodpovedného zamestnanca kupujúci oznámi predávajúcemu najneskôr 1 deň pred dodaním tovaru. Predmet kúpy sa považuje za dodaný dňom jeho písomného prevzatia kupujúcim v dodacom liste.
  7. Objednávky kupujúceho na základe uzatvorenej dohody sa budú vystavovať približne 1x za mesiac a zasielať na adresu predávajúceho ...................................
  8. Písomnú objednávku kupujúceho je možné predávajúcemu zaslať aj faxom na jeho faxové číslo...................... alebo elektronicky na e- mailovú adresu: .............................
  9. Dopravu predmetu dohody na miesto, určené kupujúcim v objednávke, zabezpečuje predávajúci na vlastné náklady tak, aby bola zabezpečená dostatočná ochrana pred jeho poškodením alebo znehodnotením.

## Záručné podmienky a vady tovaru

* 1. Predávajúci zodpovedá za to, že dodaný tovar spĺňa kvalitatívne a technické vlastnosti, zodpovedajúce požiadavkám, ktoré sú stanovené všeobecne záväznými právnymi predpismi, zákonmi NR SR a nariadeniami vlády SR (najmä, nie však výhradne, je registrovaný Štátnym úradom pre kontrolu liečiv), ako i normami a požiadavkami smerníc a nariadení Európskej únie pre zdravotnícke pomôcky. Predávajúci sa zároveň zaväzuje, že tovar ku dňu jeho dodania bude v jeho výlučnom vlastníctve a nebude zaťažený žiadnymi právami tretích osôb a že zároveň bude spĺňať všetky všeobecne záväznými právnymi predpismi a technickými normami stanovené požiadavky na akosť, kvalitu, funkčnosť a prevádzkyschopnosť, ako aj všetky bezpečnostné, požiarne, hygienické a zdravotné normy. V prípade, že sa tak nestane, má tovar vady.
  2. Predávajúci poskytne na predmet dodávky záruku v dĺžke trvania zodpovedajúcej dobe exspirácie poskytnutej výrobcom tovaru, t.j. minimálne 12 mesiacov.
  3. Predávajúci sa zaväzuje, že tovar v čase odovzdávania nebude mať uplynutú viac ako jednu tretinu výrobcom stanovenej exspiračnej doby a počas stanovenej exspiračnej doby bude mať vlastnosti stanovené kvalitatívnymi a technickými parametrami.
  4. Kupujúci si vyhradzuje právo prevziať predmet dohody iba bez zrejmých vád.
  5. Vady tovaru je kupujúci povinný písomne reklamovať u predávajúceho bez zbytočného odkladu po ich zistení, najneskôr však do konca trvania záručnej doby. Pre dodržanie podmienky písomnej reklamácie postačí uplatniť reklamáciu faxom, resp. e-mailom. Predávajúci a kupujúci sa dohodli, že ustanovenia § 428 od. 1 písm. b) a c) Obchodného zákonníka sa nepoužijú a kupujúci má nároky z vád tovaru vždy, ak tieto vady boli oznámené v lehote uvedenej v tomto článku dohody.
  6. Predávajúci je povinný písomne sa vyjadriť k reklamácii najneskôr do 10 dní po jej doručení. Ak sa v tejto lehote nevyjadrí, znamená to, že súhlasí s opodstatnenosťou reklamácie.
  7. Oznámenie o vadách predmetu dohody musí obsahovať:

- číslo faktúry,

- popis vady alebo popis spôsobu, akým sa vada prejavuje.

* 1. Uznané reklamované vady predávajúci odstráni na základe písomnej reklamácie kupujúceho v zmysle Obchodného zákonníka najneskôr do 7 dní po uznaní vady. Voľba medzi nárokmi z vád patrí kupujúcemu.
  2. Záruka sa nevzťahuje na vady, preukázateľne vzniknuté nevhodným skladovaním.
  3. Nebezpečenstvo škody na tovare prechádza z predávajúceho na kupujúceho momentom odovzdania a prevzatia predmetu kúpy.
  4. V ostatných prípadoch, neupravených touto rámcovou dohodou, sa budú účastníci dohody riadiť ustanoveniami § 422 a nasl. Obchodného zákonníka, ktoré upravujú nároky zo zodpovednosti za vady tovaru.

## Sankcie za porušenie zmluvných povinností

* 1. V prípade omeškania predávajúceho s dodaním tovaru, uvedeného v Čl. III. tejto dohody v lehote podľa Čl. V ods. 3 prvej vety, zaplatí predávajúci kupujúcemu zmluvnú pokutu vo výške 0,05 % z celkovej ceny vrátane DPH nedodaného predmetu kúpy za každý začatý deň omeškania, ak sa účastníci dohody nedohodnú inak.
  2. V prípade neodstránenia vadného plnenia v dohodnutom termíne podľa čl. VI., má kupujúci právo požadovať od predávajúceho zmluvnú pokutu vo výške 0,05 % z ceny vadného plnenia vrátane DPH za každý deň omeškania, ak sa účastníci dohody nedohodnú inak.
  3. Uplatnenie zmluvnej pokuty nemá vplyv na náhradu škody, vzniknutej nesplnením zmluvných povinností. Zodpovednosť za škody sa bude riadiť podľa príslušných ustanovení Obchodného zákonníka.
  4. V prípade, ak je kupujúci v omeškaní do zaplatením kúpnej ceny za dodaný predmet zmluvy, predávajúci má nárok na úrok z omeškania vo výške 0,05 % z dlžnej sumy za každý aj začatý deň omeškania.
  5. Kupujúci vyžaduje započítanie vzájomných pohľadávok podľa § 364 Obchodného zákonníka, vyplývajúcich z uzavretej dohody. Započítanie vzájomných pohľadávok sa uskutoční nasledovne:

V prípade sankcií za porušenie povinností účastníkov dohody, vyplývajúcich z jednotlivých ustanovení dohody, budú tieto predmetom samostatnej faktúry, ktorá bude započítaná pri úhrade faktúry po prevzatí predmetu dohody, resp. pri úhrade faktúr po prevzatí predmetu plnenia jednotlivých dodatkov. Predávajúci s uvedenými podmienkami započítania súhlasí.

## Nadobudnutie vlastníckeho práva

Vlastnícke právo na predmet kúpy prechádza na kupujúceho dňom odovzdania tovaru kupujúcemu, t.j. potvrdením dodacieho listu o odovzdaní a prevzatí predmetu kúpy na základe objednávky.

## Ostatné dojednania

Predávajúci sa zaväzuje súčasne s rámcovou dohodou vrátane príloh v písomnej podobe, zaslať rámcovú dohodu zároveň kupujúcemu aj elektronicky na adresu: [zmluvy@suscch.eu](mailto:zmluvy@suscch.eu) , ako dokument programu word alebo zošit programu excel.

## Vyššia moc

1. Účastníci dohody sú zbavení zodpovednosti za čiastočné alebo úplné neplnenie zmluvných povinností podľa tejto RD v prípade, že toto neplnenie je v dôsledku vyššej moci. Pre účely tejto RD sa za vyššiu moc považujú prípady, ktoré nie sú závislé, ani ich nemôžu ovplyvniť zmluvné strany, napr. vojna, mobilizácia, štrajk, živelné pohromy, povstanie a pod.
2. Tá zmluvná strana, ktorá sa odvolá na vyššiu moc, je povinná to oznámiť druhej zmluvnej strane najneskôr do 5 dní od vzniku tejto skutočnosti a môže požiadať o prípadnú úpravu podmienok RD.
3. Na požiadanie zmluvnej strany, ktorej boli avizované okolnosti vyššej moci, je povinný oznamovateľ predložiť hodnoverný dôkaz.
4. Ak nedôjde k dohode, má zmluvná strana, ktorá sa odvolala na vyššiu moc, právo odstúpiť od tejto RD. Účinky odstúpenia nastanú dňom doručenia oznámenia druhej zmluvnej strane.

## Záverečné ustanovenia

* 1. Táto dohoda nadobúda platnosť dňom jej podpisu oboma účastníkmi dohody a účinnosť dňom nasledujúcim po dni jej zverejnenia v Centrálnom registri zmlúv.
  2. Táto dohoda sa uzatvára na dobu určitú na **24 mesiacov** od nadobudnutia účinnosti dohody alebo do naplnenia dohodnutého maximálneho finančného rozsahu pre príslušnú časť vo výške celkovej ceny podľa prílohy č. 1 tejto RD v závislosti od toho, ktorá z uvedených skutočností nastane skôr.
  3. Neoddeliteľnou súčasťou tejto dohody je Príloha č.1, Príloha č. 2 a Príloha č. 3 pokiaľ sa uplatňuje zoznam subdodávateľov.
  4. Práva a povinnosti účastníkov dohody, pokiaľ nie sú upravené touto dohodou, sa riadia príslušnými ustanoveniami Obchodného zákonníka a príslušnými všeobecne záväznými právnymi predpismi, platnými na území Slovenskej republiky.
  5. Účastníci dohody môžu túto rámcovú dohodu zrušiť pred ukončením jej platnosti písomnou dohodou účastníkov dohody alebo jednostranným odstúpením v prípade nepodstatného, ale opakovaného porušenia alebo podstatného porušenia povinností druhou stranou. Za podstatné porušenie účastníci dohody považujú:
     1. omeškanie predávajúceho s dodaním predmetu dohody o viac, ako 10 dní od uplynutia zmluvne dohodnutej lehoty plnenia,
     2. neodstránenie vád v zmluvne dohodnutých lehotách,
     3. nedodržanie čl. IV. tejto dohody pri stanovovaní ceny predmetu dohody,
     4. nedodržanie špecifikácie predmetu dohody, uvedenej v Prílohe č. 1.
  6. Zmluvné strany môžu rámcovú dohodu vypovedať v priebehu jej platnosti písomnou výpoveďou doručenou druhej zmluvnej strane, a to aj bez uvedenia dôvodu. Výpovedná lehota je 1 mesiac a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane. Pre doručovanie písomností strán platí adresa sídla účastníkov dohody.
  7. Meniť alebo dopĺňať obsah tejto dohody je možné iba formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch účastníkov dohody.
  8. Táto dohoda je vyhotovená v štyroch rovnopisoch, pričom každý z účastníkov dohody obdrží po dve vyhotovenia.
  9. Účastníci dohody vyhlasujú, že si túto rámcovú dohodu pred jej podpísaním prečítali, jej obsahu porozumeli, dohoda je prejavom ich slobodnej a vážnej vôle, dohoda nebola uzatvorená v tiesni, ani za inak nevýhodných podmienok a na znak súhlasu ju popísali.

## Subdodávky

1. Predávajúci môže zabezpečiť časť plnenia predmetu dohody prostredníctvom svojich subdodávateľov.
2. Predávajúci garantuje spôsobilosť subdodávateľov pre plnenie predmetu dohody.
3. Predávajúci zodpovedá za celé a riadne plnenie dohody počas celého trvania zmluvného vzťahu s Kupujúcim a to bez ohľadu na to, či Predávajúci použil subdodávky alebo nie, v akom rozsahu a za akých podmienok. Kupujúci nenesie akúkoľvek zodpovednosť voči subdodávateľom Predávajúceho.
4. Predávajúci je povinný oznámiť Kupujúcemu akúkoľvek zmenu údajov o subdodávateľovi, do piatich pracovných dní odo dňa, kedy táto skutočnosť nastala.
5. Predávajúci má právo na zmenu subdodávateľa, alebo na doplnenie nového subdodávateľa vo vzťahu k plneniu, ktorého sa táto Zmluva týka.
6. Predávajúci je povinný do piatich pracovných dní odo dňa uzatvorenia zmluvy so subdodávateľom, alebo v deň nástupu subdodávateľa (podľa toho, ktorá skutočnosť nastane neskôr), predložiť aktualizovaný zoznam subdodávateľov, ktorý musí obsahovať minimálne identifikáciu subdodávateľa, predmet subdodávky, predpokladaný podiel zákazky zadávaný subdodávateľovi a osobu oprávnenú konať za subdodávateľa (meno a priezvisko, adresa pobytu, dátum narodenia).
7. Porušenie povinností predávajúceho uvedených v tomto článku dohody sa považuje za podstatné porušenie zmluvných povinností.

Prílohy:

Príloha č. 1 Opis a cena predmetu dohody

Príloha č. 2 ŠÚKL kódy

Príloha č. 3 Subdodávatelia (ak je uplatniteľné)

V ............................. dňa...................... V Banskej Bystrici dňa ..................................

Za predávajúceho: Za kupujúceho:

....................................................... ................................................................

Titl, meno, priezvisko Stredoslovenský ústav srdcových

funkcia a cievnych chorôb, a.s.

spoločnosť MUDr. Juraj Frajt, MPH

predseda predstavenstva

.................................................................

Stredoslovenský ústav srdcových

a cievnych chorôb, a.s.

Ing. Pavel Piatrov

člen predstavenstva

## Príloha č. 3 zmluvy

## Subdodávatelia

|  |  |  |  |
| --- | --- | --- | --- |
| Subdodávateľ  (názov, sídlo, IČO) | Predmet subdodávky | Predpokladaný podiel zákazky zadávaný subdodávateľovi | Osoba oprávnená konať za subdodávateľa  (meno a priezvisko, adresa pobytu, dátum narodenia) |
|  |  |  |  |
|  |  |  |  |
|  |  |  |  |